Številka: 03206–6/2013-1

Datum: 11. 6. 2013

**osnutek**

**ZAPISNIK**

10. redne seje Komisije za poimenovanje naselij in ulic, ki je bila v torek 11. 6. 2013 s pričetkom ob 17.15 uri, v Banketni dvorani, Mestne hiše, Mestni trg 1, Ljubljana.

NAVZOČI ČLANI:

Predsednica prof.dr. Milena Mileva Blažić, podpredsednica Mojca Škrinjar, ostali člani, Aleš Mižigoj, Primož Hainz, Janez Moškrič in tajnik komisije Jan Skoberne.

NAVZOČNOST OPRAVIČILI: Iztok Kordiš, Marjan Jernej Virant.

NAVZOČI OSTALI VABLJENI:

Bojana Horvat iz Centra za informatiko, Marjan Belec iz Oddelka za gospodarske dejavnosti in promet, Ivan Stanič in Karel Pollak iz Oddelka za urejanje prostora ter Miha Verbič iz Sekretarjata MU MOL.

Na zasedanju sta manjkala dva člana komisije.

Gradiva: k 1.tč., k 2., k 3. in 4. točki so člani prejeli do seje komisije, vpogled v delo komisije je na spletni povezavi komisije :http://www.ljubljana.si/si/mol/mestni-svet/komisije-mestnega-sveta/komisija-za-poimenovanja-ulic-in-naselij/.

Predsednica komisije prof.dr. Milena Mileva Blažić je pozdravila navzoče člane komisije in vse prisotne ter predlagala, da se glasuje o predlaganem dnevnem redu, ki so ga člani prijeli s sklicem.

Ker ni bilo pripomb, je bil dan na glasovanje

**PREDLOG SKLEPA:**

**Komisija sprejme predlagani dnevni red 10. redne seje.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**SPREJETI DNEVNI RED:**

1. Potrditev zapisnika 9. seje
2. Potrditev gradiva za sejo mestnega sveta Informacija o uvedbi spletne aplikacije Ulice v Mestni občini Ljubljana na spletnem naslovu Mestne občine Ljubljana (poročajo nosilci projekta »Ljubljanske ulice« Skoberne Jan, Belec Marjan in Bojana Horvat)
3. Pregled prispelih pobud za poimenovanja
4. Pobude in vprašanja članov komisije
* Urbanistična informacija o nezazidljivosti s stavbami desne strani Štajerske ceste skladno z OPN (poroča Ivan Stanič)
* Pobuda za spremembo Odloka o določitvi oblike, barve in velikosti napisnih tabel za označevanje ulic in hišnih tablic za označevanje stavb s hišno številko v območju Mestne občine Ljubljana

**AD 1**

Potrditev zapisnika 9. redne seje Komisije za poimenovanje naselij in ulic

Predsednica komisije prof.dr. Milena Mileva Blažić je člane vprašala, če imajo pripombe na zapisnik in nato dala na glasovanje

**PREDLOG SKLEPA:**

Komisija potrdi zapisnik 9. redne seje komisije.

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 2**

Potrditev gradiva za sejo mestnega sveta Informacija o uvedbi spletne aplikacije Ulice v Mestni občini Ljubljana na spletnem naslovu Mestne občine Ljubljana

Predsednica prof.dr. Milena Mileva Blažić je predala besedo tajniku Janu Skobernetu, ki je članom predstavil gradivo za obravnavo na seji MS MOL z naslovom: »Informacija o uvedbi spletne aplikacije Ulice v Mestni občini Ljubljana na spletnem naslovu Mestne občine Ljubljana.«

Predstavil je:

* pravni temelj obravnavanega akta,
* razloge in cilje, zaradi katerih je aplikacija ustvarjena in komu je namenjena,
* vsebinski prikaz ulic v Mestni občini Ljubljana kot je ta dosežen z orodjem, ki nam je predano s strani zunanjega izvajalca,
* praktično uporabo te aplikacije pri delu komisije pri pripravi predlogov za MS MOL, kako so podatki dostopniin kako jih je potrebno dopolniti,
* podatke v številkah iz statistike, ki se nanašajo na MOL (število ulic, naselij, četrtnih skupnosti, ipd…)
* tehnične podatke in opis osnov spletne aplikacije,
* prilogo 1 (osnovni obrazec za posredovanje pobude) ter prilogo 2 (barva in velikost hišnih tablic v MOL- 38 naselij),

Omenil je tudi, da se je Komisija za poimenovanje naselij in ulic na svojih sejah že pred in v tekočem letu 2013 odločila, da mestni svet seznani z uvedbo spletne aplikacije*,* ki je javnosti na voljo v začetnem poskusnem delovanju šestih mesecev, da bodo uporabniki v tem času lahko posredovali svoje poglede in pripombe nanjo, strokovna služba pa dopolnila podatkovno bazo veljavnih imen in potekov ulic. Občanke, občani in drugi uporabniki so povabljeni, da komisiji posredujejo svoja mnenja in stališča o spletni aplikaciji in ideje za njeno nadgradnjo.

Člane komisije je seznanil, da je bilo to gradivo obravnavano tudi na Odboru za splošne zadeve in razvoj mesta, kjer se potrjujejo gradiva za mestni svet. Vodje oddelkov in služb niso imeli nobenih pripomb na obravnavano gradivo.

Informacijo sta dopolnila sodelavca na tem projektu, tako Bojana Horvat kot tudi Marjan Belec.

*Marjan Belec* je članom komisije predstavil karto, ki vsebuje podatke o barvah in velikosti hišnih tablic v 38 naselijih, poudaril katere so različnosti do tablic v naseljih izven Ljubljane,ki nimajo uvedenega uličnega sistema. Ta karta naj bo tudi vključena v gradivo za mestne svetnike.

Člani komisije so razpravljali in niso imeli nobenih pripomb, da bi bilo potrebno gradivo za mestne svetnike še dopolnjevati, zato je bil dan na glasovanje

**PREDLOG SKLEPA:**

Komisija potrdi gradivo za julijsko sejo mestnega sveta MOL: »Informacija o uvedbi spletne aplikacije »Ulice v Mestni občini Ljubljana na spletnem naslovu Mestne občine Ljubljana.«

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 3**

Pregled prispelih pobud za poimenovanja

Tajnik komisije je predstavil 4 prispele pobude, in sicer:

**1 pobuda** se je nanašala na predlog Jožice in Milana Jurenec (Jožica Jurenec je dedinja po vdovi ge. Majdi Mariji Bitenc), da se Mestno knjižnjico Ljubljana poimenuje po Janezu Bitencu, Župančičevem nagrajencu iz leta 2002 in izjemnemu ustvarjalcu za otroke. Posredovano je stališče Mestne knjižnice do tega predloga in odstop predloga poimenovanja s strani Oddelka za kulturo MU MOL, da poimenovanje izvede KPNU, pristojno telo mestnega sveta, v postopku za poimenovanje ene ulice v naselju Ljubljana.

*Primož Hainz* je izrazil pomislek glede poimenovanja po Janezu Bitencu, kajti v Ljubljani imamo že cesto Andreja Bitenca in Bitenčevo ulico (prišlo bi do zmede). Po njegovem mneju bi bilo bolje, da se Mestna knjižnica Ljubljana preimenuje po Janezu Bitencu. Izpostavlil je problem možnega zamenjevanja imen in nejasnosti pri uporabi imena take ulice v prostoru MOL.

*Mojca Škrinjar* s Primožem Hainzom ni soglašala, izpovedala je svoje stališče, pravi, da danes tak zadržek ni ovira, kajti, tako policisti kot poštarji in vozniki intreventnih vozil obvladajo sodobne pripomočke s tehnologijo, ki omogoča, da se naslovi ne zamenjujejo in da ne prihaja do nepotrebnih zapletov.

*Predsednica* prof.dr. Milena Mileva Blažić je izpostavila tezo »kaj poimenovati« po Janezu Bitencu (ali šolo, vrtec, drugo ustanovo,..), kar je bil predmet razprave.

*Jan Skoberne* je člane spomnil, da iščemo za poimenovanje ulic v Ljubljani primerno območje s skupino novih ulic, kjer bi lahko označevali ulice po »pravličarjih\*« med katere vsekakor sodi tudi osebnost Janeza Bitenca. To območje ulic in trgov »pravljično deželo« je potrebno načrtovati in najti nekako »kot novo deželo za otroke«, manjkajo nosilci tovrstnega programa, ki je turistično zanimivo, območje najdemo skupaj z urbanisti MOL!

* »pravličarjih\*« poimenovanje po ljudeh, ki so otrokom blizu in tiste,ki so ustavrjali zanje in s tem pripomogli k njihovi osebnostni rasti in izobraževanju.

Po zaključeni razpravi je bil dan na glasovanje

**1. PREDLOG SKLEPA:**

**Komisija se je seznanila s pobudo, vendar se mora še posvetovati tako z Oddelkom za kulturo, z Oddelkom za predšolsko vzgojo in izobraževanje in Oddelkom za urejanje prostora MU MOL, da se doseže konsenz glede predmeta poimenovanja po Janezu Bitencu.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**2 pobuda se je nanšala na sklep ČS Sostro za preimenovanje Ceste 13. julija v Zadvorsko cesto.**

***Janez Moškrič* je obrazložil pobudo, kajti sam je pobudnik te pobude. Povedal je, da je Svet ČS Sostro na svoji 15. seji sprejel sklep za preimenovanje Ceste 13. julija v Zadvorsko cesto. Obstoječa Cesta 13. julija pelje skozi vas Zadvor, katerega krajinsko ime se vse bolj izgublja in pri tem se pozablja na kulturno dediščino. Treba je varovati kulturno dediščino in jo prenašati na mlajše rodove. Prebivalci na tem območju želijo, da se ta pobuda uresniči. Predlagal je, da komisija sprejeme to pobudo.**

***Jan Skoberne* je opozoril člane komisije, da bodo prebivalci, če se bodo za preimenovanje odločili, morali sami nositi stroške glede zamenjave osebnih in drugih dokumentov. Člane je spomnil na to, da so bili proti preimenovanju okoli 10 hišnih števil na območju Štajerske ceste, predvsem zaradi razloga zamenjave osebnih dokumentov. Menil je, da naj bi četrtna skupnost tudi izvedla anketo med prizadetimi krajani, tako kot je to predvideno po predpisanempostopku.**

Po zaključeni razpravi je bil dan na glasovanje

**2. PREDLOG SKLEPA:**

**Komisija se je seznanila s pobudo glede preimenovanja Ceste 13. Julija v Zadvorsko cesto, vendar se predlagatelj tega sklepa, ČS Sostro, zaveže, da izvede anketo med prebivalci četrtne skupnosti in na območju Ceste 13. julija kot je to pogojeno v predpisih. Anketa mora vsebovati vprašalnik s katerim bo jasno razvidno, da prebivalci in pravni subjekti, ki delujejo na teh naslovih omenjene ceste nosijo vse stroške sprememb naslovov in sedežev pravnih subjektov.**

**ČS Sostro posreduje rezultate ankete in tako zbrane podatke na naslov komisije.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**3 pobuda se je nanašala na predlog Združenja ateistov Slovenije za poimenovanje ene od novih ulic v mestu Ljubljana po Petru Kupljeniku, in sicer kot »Ulica Petra Kupljenika«. Obrazložitev je bila opisana v prejetem dopisu. Člani komisije pri tej pobudi niso imeli pripomb.**

Po zaključeni razpravi je bil dan na glasovanje

**3. PREDLOG SKLEPA:**

**Komisija se je seznanila s pobudo in jo daje v svoj nabor prejetih pobud.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**4. pobuda se je nanašala na pobudo svetnika Aleša Kardelja za poimenovanje ulice po Angelci Žiberna, »Ulica Angelce Žiberna«.**

***Jan Skoberne* je na kratko predstavil pobudo,kije navedena z obrazložitvijo na obrazcu komisije. Povedal je, da je bila Angelca Žiberna strokvnjak s področja solidarnosti in aktivnega staranja, aktivna je bila v svetu za starejše v MOL, aktivistka na področju sociale in skrbi na domu, dobitnica nagrade MOL, ipd.**

**Člani komisije pri tej pobudi niso imeli pripomb.**

Po zaključeni razpravi je bil dan na glasovanje

**4. PREDLOG SKLEPA:**

**Komisija se je seznanila s pobudo in jo daje v svoj nabor prejetih pobud.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep **je bil** sprejet

**AD 4**

Pobude in vprašanja

4.1 Urbanistična informacija o nezazidljivosti s stavbami desne strani Štajerske ceste skladno z OPN

*Ivan Stanič* je na kratko predstavil s strani komisije zahtevano urbanistično informacijo,ker je potrebno o preštevilčenju objektov posredovati odločitev komisije Republiški geodetski upravi.

Takoje predočil vsebino odgovora s preglednico enot urejanja prostora ob Štajerski cesti od Žalskega krožišča do severne obvoznice (AC obroča) do konca Štajerske ceste na meji z Občino Trzin. Po veljavnem OPN MOL izvedbeni del na tem območju ni predvidene gradnje objektov. Opozoril je člane komisije, da se lahko po današnji zakonodaji na kmetijskih zemljiščih gradijo tudi objekti.

Člani komisije pri tej točki niso posebej razpravljali, je pa ugotovljeno, da na kmetijskih zemljiščih ne bodo mogli stati objekti, ki bi bili neposredno vezani na označitev stavbe s pripadnostjo Štajerske cestein bodo morali biti navezani preko prometnih povezav, ki bodo moraliimeti povsem drugoime!

Zaključek

Člani komisije so se seznanili z urbanistično informacijo o nezazidljivosti s stavbami desne strani Štajerske ceste skladno z OPN.

* 1. Pobuda za spremembo Odloka o določitvi oblike, barve in velikosti napisnih tabel za označevanje ulic in hišnih tablic za označevanje stavb s hišno številko v območju Mestne občine Ljubljana

*Jan Skoberne* je seznanil člane s pobudo glede sprememb Odloka o določitvi oblike, barve in velikosti napisnih tabel za označevanje ulic in hišnih tablic za označevanje stavb s hišno številko v območju Mestne občine Ljubljana. Poudaril je, da manjkajo merila in kriteriji glede nadzora na lokalnem nivoju. Članom komisije je pokazal slike občana, ki nazorno kažejo razlike v hišnih tablicah (barva, oblika, označba,..). Predlagal je, da se opravi sestanek na temo samega nadzora hišnih tablic s pristojnimi predstavniki GURS- OGUL, OGDP, JP LPT d.o.o., Inšpektorata MOL in Geodetskim inšpektorjem, kajti komisija je zgolj predlagatelj oblike, barve in velikosti hišnih tabel, je predlagateljica tega akta, ne more izvajati nadzorov,ker jeosnovni zakon odgovornost opredelil, je pa vsekakor pristojna zahtevati stališča, strokovna mnenja pristojnih tako mestnih kot tudi republiških organov in o njih tudi razpravljati!

Po zaključeni razpravi je bil dan na glasovanje

**PREDLOG SKLEPA:**

Komisija se je seznanila s pobudo za spremembo Odloka o določitvi oblike, barve in velikosti napisnih tabel za označevanje ulic in hišnih tablic za označevanje stavb s hišno številko v območju Mestne občine Ljubljana in predlaga, da se opravi sestanek na temo samega nadzora hišnih tablic s pristojnimi predstavniki GURS- OGUL, OGDP, JP LPT d.o.o., Inšpektorata MOL in Geodetskim inšpektorjem RS, kajti komisija je zgolj predlagatelj oblike, barve in velikosti hišnih tabel, je predlagateljica mestnega akta, ne more izvajati nadzorov, ker je osnovni zakon odgovornost opredelil drugače.

Navzočih je bilo 5 članov.

Za je glasovalo 5 članov. Proti ni glasoval nihče.

Sklep **je bil** sprejet

S tem je bil izčrpan dnevni red 10. seje komisije, ki jo je zaključila predsednica ob 19.05 uri.

Zapisal

*Jan Skoberne prof.dr. Milena Mileva Blažić*

Višji svetovalec I. Predsednica